Moruroa

Moruroa () vai Mururoa (Mururoa), vēsturiski arī Aopuni (Aopuni), ir neapdzīvots koraļļu atols Tuamotu salās Klusajā okeānā. Administratīvi pieder Franču Polinēzijai, tradicionāli tiek pieskaitīts Tureias komūnai, bet kopš 1964. gada ir Francijas īpašums un atrodas tiešā valdības pārvaldē. No 1966. līdz 1996. gadam atolā tika veikti Francijas kodolizmēģinājumi.

 Ģeogrāfija 
Moruroa atrodas Tuamotu salu dienvidaustrumu daļā, tuvākā sala ir  attālā Fanataufa dienvidos, bet tuvākā apdzīvotā sala ir  attālā Tureia ziemeļos. Moruroa atrodas vulkāniska zemūdens kalna virsotnē, kas paceļas 3620 metru augstumā no okeāna pamatnes un izveidojies pirms 32,9 līdz 42,6 miljoniem gadu; kalna virsotne atrodas 295 m z.j.l.Seamount Catalog. Moruroa Atoll Atolam iegarena forma, tā garums ir , lielākais platums — , bet rifa perimetrs — . Atola rifs iekļauj  lielu lagūnu, daļa rifa ziemeļrietumos iegrimusi.

 Vēsture 
Pirmie no eiropiešiem atolu 1767. gadā apmeklēja britu ekspedīcija Filipa Kartereta vadībā dikai dažas dienas pēc Pitkērnas salas atklāšanas; atols tika nodēvēts par Osnaburgas bīskapa salu (Bishop of Osnaburgh Island). Atolā nebija pastāvīgo iedzīvotāju, periodiski to apmeklēja kopras ieguvēji no kaimiņu atoliem.

No 1966. līdz 1996. gadam Moruroas un kaimiņos esošajā Fanataufas atolos tika veikta Francijas kodolizmēģinājumu programma.Polynésie française: le niveau de radioactivité lors des essais nucléaires français aurait été sous-évalué. TV5 Monde Moruroa ir kalpojusi par izmēģinājumu poligonu 179 Francijas kodolizmēģinājumiem: 42 atmosfēras kodolizmēģinājumiem, tostarp 7 ūdeņraža bumbām un 3 nulles jaudas drošības testiem, kā arī 137 pazemes kodolizmēģinājumiem, tostarp 7 neitronu bumbām, kā arī 7 nulles jaudas drošības testiem. No pazemes kodolizmēģinājumiem 77 notika zem koraļļu rifa un 50 zem lagūnas. Pēc izmēģinājumu programmas pārtraukšanas tai izmantotā infrastruktūra demontēta.Désarmement nucléaire. Ministère de l’Europe et des Affaires étrangères

Mūsdienās atols nav pieejams apmeklētājiem, tajā tiek veikts radioaktīvā piesārņojuma monitorings.

 Atsauces 

 Ārējās saites 

Kategorija:Franču Polinēzija
Kategorija:Tuamotu salas